Leavvadasjohka

Leavvadasjohka (nordsamisk, historisk Lævvadasjåkka) er ei elv i Lebesby kommune i Finnmark. Den er ei sideelv til Važžejohka og er 10,9 kilometer lang. Elva har utspring fra et lite tjern på fjellet Važžečearru. Den renner først i østlig retning ned til de små vatnene Leavvadasláddot, hvor den snur mot nord og fortsetter ned til samløpet med Važžejohka, rundt 4 kilometer sørvest for Stálogáisá. Like før samløpet kommer sideelva Ullogáisjohka inn fra øst.

Elva er stort sett uberørt av tekniske inngrep.

Referanser 

Elver i Lebesby
Adamsfjordvassdraget